
Σχέδια Βελτίωσης
Τα Σχέδια Βελτίωσης παρέχουν στήριξη σε γεωργικές εκμεταλλεύσεις, με τη μορφή επιχορήγησης σε ποσοστό 50-60%, για επενδύσεις προμήθειας μηχανολογικού εξοπλισμού (ελκυστήρες, ψεκαστικά, καταστροφείς κτλ.), ανέγερσης και εκσυγχρονισμού κτιριακών εγκαταστάσεων, εγκατάστασης πολυετών φυτειών ή/και φωτοβολταϊκών συστημάτων κ.ά., οι οποίες στοχεύουν στον εκσυγχρονισμό και στη βελτίωση της ανταγωνιστικότητας των γεωργικών εκμεταλλεύσεων.
Για την Περιφέρεια Κεντρικής Μακεδονίας, το ποσοστό επιδότησης ανέρχεται στο 50% για τις κανονικές περιοχές, στο 60% στις μειονεκτικές/ορεινές περιοχές ή για τους εγκεκριμένους Νέους Αγρότες.
1. Κριτήρια Επιλεξιμότητας Υποψηφίου 

· Ηλικία από 18 έως 63 ετών
· Κατέχει την ιδιότητα του επαγγελματία αγρότη βάσει του Μητρώου Αγροτών
· Είναι φορολογικά και ασφαλιστικά ενήμερος/η

2. Κριτήρια Επιλεξιμότητας Εκμετάλλευσης 

· Ο υποψήφιος έχει υποβάλλει δήλωση ΟΣΔΕ για το 2022 με μέγεθος (ενδεικτικά) τουλάχιστον 11 στρ. κηπευτικά ή/και 41 στρ. επιτραπέζιες ελιές ή/και 18 στρ. βερίκοκα ή/και 110 μελίσσια ή/και συνδυασμούς αυτών.
· Ανάλογα με το μέγεθος της δήλωσης ΟΣΔΕ 2022, ο ανώτατος προϋπολογισμός των έργων μπορεί να ανέλθει έως και τις 250.000€.

3. Επιλέξιμες Δαπάνες 

· Ενδεικτικά αναφέρονται: ελκυστήρας (τρακτέρ), συρόμενα/αναρτώμενα ψεκαστικά, παρελκόμενα/αναρτώμενα ελκυστήρα, κτιριακά (αποθήκες, υπόστεγα), αγορά γης, διαλογείς, ψυγεία, ξηραντήρια, φωτοβολταϊκά, πολυετείς φυτείες, περιφράξεις, αμοιβή συμβούλου, ηλεκτρονικοί υπολογιστές κ.ά. Αναλυτική λίστα επενδύσεων μπορεί να βρεθεί εδώ
· Δεν είναι επιλέξιμο το αγροτικό αυτοκίνητο, ο Φ.Π.Α. καθώς και επενδύσεις αρδευτικών συστημάτων (θα προκηρυχθεί ξεχωριστό Σχέδιο Βελτίωσης για αρδευτικά)
· Κάθε αιτούμενη επένδυση πρέπει να είναι καινούρια και αμεταχείριστη. 
· Η μέγιστη ιπποδύναμη του γεωργικού ελκυστήρα που «δικαιούται» ο υποψήφιος, εξαρτάται από το μέγεθος της εκμετάλλευσης (του ΟΣΔΕ) που θα κατέχει στο μέλλον

4. Βαθμολογικά κριτήρια 
· Το πρόγραμμα θα είναι ιδιαίτερα ανταγωνιστικό, δηλαδή θα ενταχθούν οι υποψήφιοι που θα πετύχουν υψηλές βαθμολογίες, έπειτα από αξιολόγηση επί κριτηρίων επιλογής, καθώς ο συνολικός προϋπολογισμός του προγράμματος είναι περιορισμένος. Το πρόγραμμα λειτουργεί ως εξής: ο υποψήφιος με την υψηλότερη βαθμολογία λαμβάνει πρώτος επιδότηση, έως ότου εξαντληθεί ο διαθέσιμος προϋπολογισμός της δράσης. Όσοι υποψήφιοι δεν διαθέτουν την απαραίτητη βαθμολογία, κατατάσσονται στην λίστα των επιλαχόντων.

· Ενέργειες που μπορεί να κάνει ένας υποψήφιος για να αυξήσει τη βαθμολογία του:
· Να εκδώσει φορολογική - ασφαλιστική ενημερότητα με μηδενικές οφειλές
· Να αποδείξει ότι κατέχει το 20-50% του προϋπολογισμού σε τραπεζικές καταθέσεις. Π.χ. για ένα επενδυτικό σχέδιο 100.000€, θα πρέπει να «φαίνεται» μέσο υπόλοιπο τριμήνου/εξαμήνου/δωδεκαμήνου στις 20.000-50.000€.
· Να εγγραφεί σε κάποιον αναγνωρισμένο Αγροτικό Συνεταιρισμό ή Ομάδα/Σύλλογο Παραγωγών

· Επενδύσεις που μπορεί να υλοποιήσει ο υποψήφιος για να αυξήσει τη βαθμολογία του:
· Καινοτόμες επενδύσεις, π.χ. «έξυπνα» ψεκαστικά (ηλεκτροστατικά, μεταβλητής δόσης κτλ.). Αναλυτική λίστα καινοτόμων επενδύσεων μπορεί να βρεθεί εδώ.
· Αποθήκες προϊόντων της εκμετάλλευσης
· Πολυετείς φυτείες. Ενδεικτική λίστα πολυετών φυτειών μπορεί να βρεθεί εδώ.
· Φωτοβολταϊκά ή επενδύσεις σε άλλες ΑΠΕ 
· Διαλογείς, ψυγεία, ξηραντήρια, συσκευαστήρια, πλυντήρια κ.ά.
· Θερμοκήπια 
· Αγορά αγροτεμαχίου όμορου προς ιδιόκτητο αγροτεμάχιο
5. Πως λειτουργεί το πρόγραμμα

· Ο υποψήφιος υποβάλλει αίτηση στο πρόγραμμα παρουσιάζοντας το επενδυτικό του σχέδιο. Η αίτηση αυτή αξιολογείται από τα αρμόδια όργανα και εγκρίνεται αν διαθέτει την απαραίτητη βαθμολογία 
· Έπειτα παρέχεται χρονικό διάστημα έως τα τέλη του 2025 ώστε να ολοκληρωθεί το επενδυτικό πλάνο, δηλαδή να τιμολογηθούν και εξοφληθούν οι δαπάνες που έχουν εγκριθεί και περιλαμβάνονται σ’ αυτό
· Τιμολόγια γίνονται αποδεκτά μόνο μετά την οριστικοποίηση του φακέλου (δηλαδή και πριν την έγκριση) και τα οποία έχουν εξοφληθεί ολοσχερώς (στο 100%) μέσω τραπεζικών μέσων
· Ο δικαιούχος μπορεί να καταθέσει έως και τρία (3) αιτήματα πληρωμής κατά την διάρκεια της υλοποίησης του έργου, όπου, μετά από επιτόπιο έλεγχο των επενδύσεων, πιστώνεται η εκάστοτε αναλογούσα επιχορήγηση. Ο δικαιούχος μπορεί επίσης να «αλλάζει» το επενδυτικό του πλάνο (μεταφέροντας ποσά μεταξύ δαπανών) κατά τη διάρκεια της υλοποίησης του έργου.
	Για τον ΦΠΓΣ
AGROHORIZON Ι.Κ.Ε.

	Ο νόμιμος εκπρόσωπος
ΜΠΑΛΛΗ ΚΥΡΙΑΚΗ

